REGOLAMENT TAL-KUMMISSJONI (KE) Nru 438/2008
tal-21 ta' Mejju 2008
li jħassar ir-reġistrazzjoni ta' ċerti denominazzjonijiet imdaħħla fir-reġistru tad-denominazzjonijiet protetti ta' l-oriġini u ta' l-indikazzjonijiet ġeografiċi protetti [Löwensteiner Mineralquelle (DPO), Bad Niedernauer Quelle (DPO), Kisslegger Mineralquelle (DPO), Teinacher Mineralquellen (DPO), Lieler Quelle (DPO), Gemminger Mineralquelle (DPO), Überkinger Mineralquellen (DPO)]
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 510/2006 ta' l-20 ta' Marzu 2006 dwar il-protezzjoni ta' l-indikazzjonijiet ġeografiċi u d-denominazzjonijiet ta' l-oriġini tal-prodotti agrikoli u l-prodotti ta' l-ikel (1), u b'mod partikolari l-Artikolu 12(1) tiegħu,
Billi:
(1)
Skond l-Artikolu 12(2), it-tieni inċiż, tar-Regolament (KE) Nru 510/2006 u skond l-Artikolu 17(2) tar-Regolament imsemmi, it-talbiet tal-Ġermanja għat-tħassir tar-reġistrazzjoni tad-denominazzjonijiet “Löwensteiner Mineralquelle”, “Bad Niedernauer Quelle”, “Kisslegger Mineralquelle”, “Teinacher Mineralquellen”, “Lieler Quelle”, “Gemminger Mineralquelle” u “Überkinger Mineralquellen” ġew ippubblikati fil-Ġurnal Uffiċjali ta' l-Unjoni Ewropea (2).
(2)
Ġaladarba l-Kummissjoni ma ġiet innotifikata bl-ebda dikjarazzjoni ta' oppożizzjoni, skond l-Artikolu 7 tar-Regolament (KE) Nru 510/2006, ir-reġistrazzjoni ta' dawn id-denominazzjonijiet għandha titħassar.
(3)
Fid-dawl ta' dawn l-fatti, id-denominazzjonijiet għandhom jitħassru mir-“Reġistru ta' denominazzjonijiet protetti ta' l-oriġini u ta' l-indikazzjonijiet ġeografiċi protetti”.
(4)
Il-miżuri pprovduti f'dan ir-Regolament huma konformi ma' l-opinjoni tal-Kumitat Permanenti għall-indikazzjonijiet ġeografiċi u għad-denominazzjonijiet ġeografiċi protetti,
ADOTTAT DAN IR-REGOLAMENT:
Artikolu 1
Ir-reġistrazzjoni tad-denominazzjonijiet li jidhru fl-Anness għal dan ir-Regolament hija mħassra.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 21 ta’ Mejju 2008.